Diari Oficial de la Generalitat Valenciana


Sumari del DOGV 2328, del 17-08-1994 (1994/832203)

DECRET 135/1-994, de 18 de juliol, del Govern Valencià, pel qual aprova la concessió d'un aval de la Generalitat Valenciana a l'entitat publica de Sanejament d'Aigües Residuals de la Comunitat Valenciana.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/18/135/dof/vci/html**

### Dades del document

Número de DOGV
:   2328

Data del DOGV
:   17-08-1994

Secció del DOGV
:   DISPOSICIONS GENERALS

Número del document
:   1994/832203


Data del document
:   18-07-1994

Organisme emissor
:   Conselleria d'Economia i Hisenda

Tipus de document
:   Decret

DECRET 135/1994, de 18 de juliol, del Govern Valencià, pel qual aprova la concessió d'un aval de la Generalitat Valenciana a l'entitat pública de Sanejament d'Aigües Residuals de la Comunitat Valenciana. [94/5563]  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.  
D'altra banda, la Llei 6/1993, de 31 de desembre, de Pressupostos de la Generalitat Valenciana per a l'exercici de 1994, recull en l'article 15 una consignació de crèdit de 6.390 milions de pessetes per a la concessió d'avals a l'Entitat Pública de Sanejament d'Aigües Residuals de la Comunitat Valenciana, i, així mateix, estableix que, en els avals que preste la Generalitat Valenciana a favor d'aquesta entitat com a conseqüència de les operacions de finançament de les actuacions derivades del Pla Director de Sanejament i Depuració de la Comunitat Valenciana, el Govern Valencià podrà renunciar al benefici d'excussió a què es refereix l'article 84.4 del text refós de la Llei d'Hisenda Pública de la Generalitat Valenciana.  
Basant-se en la normativa esmentada, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 18 de juliol de 1994,  
DECRETE:  
Article primer  
Autoritzar el conseller d'Economia i Hisenda per a la firma d'un aval de Tresoreria a favor de l'entitat pública de Sanejament d'Aigües Residuals de la Comunitat Valenciana, destinat a garantir una operació de crèdit, acollida a la línia Medi Ambient de l'Institut de Crèdit Oficial, que s'ha de concertar amb la Caixa d'Estalvis de València, Castelló i Alacant, Bancaixa, per un import de fins a 466.050.818 de pessetes de principal, per a finançar l'execució d'una obra inclosa en el Pla Director de Sanejament i Depuració de la Comunitat Valenciana, segons les estipulacions contingudes en els annexos d'aquest Decret.  
Així mateix, és autoritzat per atorgar avals destinats a garantir obligacions derivades de la utilització d'instruments financers de cobertura, vinculats a l'operació de crèdit a què es refereix el paràgraf anterior, i a determinar, en el supòsit de fer-ne ús, les condicions d'aquests avals en el marc del que estableix la Llei d'Hisenda Pública de la Generalitat Valenciana.  
Article segon  
D'acord amb l'autorització establerta en l'article 15 de la Llei 6/1993, de 31 de desembre, de Pressupostos de la Generalitat Valenciana per a l'exercici de 1994, en l'atorgament dels avals a què es refereix l'article anterior es renunciarà al benefici d'excussió recollit en l'article 1830 del Codi Civil.  
Valencia, 18 de juliol de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ  
ANNEX I  
Valencia, ... d ... de 1994.  
Aurelio Martínez Estévez, conseller d'Economia i Hisenda, en nom de la Generalitat Valenciana, tot complint el que disposa la Llei d'Hisenda Pública de la Generalitat Valenciana i en virtut del Decret 135/1994, de 18 de juliol, del Govern Valencià, concedeix un aval a l'entitat pública de Sanejament d'Aigües Residuals de la Comunitat Valenciana, com a garantia d'una operació de crèdit, per import de fins a 217.724.338 de pessetes de principal, que s'ha de formalitzar amb la Caixa d'Estalvis de València, Castelló i Alacant, Bancaixa, a un termini de fins a deu anys, inclosos fins a tres de mancança, i a un tipus d'interés, a opció del prestatari, variable amb referència al Mibor un any menys un punt o al tipus fix marcat per l'ICO en el moment de la formalització de l'operació.  
Les condicions de l'aval seran les que a continuació s'assenyalen:  
1. Aquest aval es destinarà a garantir l'operació de crèdit esmentada, amb la finalitat de finançar l'execució del projecte Col·lector i depuradora d'aigües residuals de Buñol-Alborache, inclòs en el Pla Director de Sanejament i Depuració de la Comunitat Valenciana.  
2. Aquest aval garanteix la totalitat del principal del préstec i els interessos, fins a l'extinció de l'obligació principal, sense la possibilitat de realitzar novacions en el contracte de préstec sense l'autorització del conseller d'Economia i Hisenda.  
3. La concessió d'aquest aval comporta el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificat de la disposició per part del prestatari i d'informar, puntualment i al venciment, del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.   
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, amb renuncia al benefici d'excussió recollit en l'article 1.830 del Codi Civil, d'acord amb l'autorització establerta en l'article 15 de la Llei 6/1993, de 31 de desembre, de Pressupostos de la Generalitat Valenciana per a l'exercici de 1994.  
El conseller d'Economia i Hisenda, Aurelio Martínez Estévez.  
ANNEX II  
Contracte d'aval entre la Generalitat Valenciana i l'entitat publica de Sanejament d'Aigües Residuals de la Comunitat Valenciana.  
D'una banda, Aurelio Martínez Estévez, conseller d'Economia i Hisenda de la Generalitat Valenciana, i de l'altra Javier Vegas López-Manzanares, gerent de l'Entitat Pública de Sanejament d'Aigües Residuals de la Comunitat Valenciana,  
EXPOSEN  
1. El Govern Valencià, en virtut de les competències que li confereix la legislació vigent i a proposta del conseller d'Economia i Hisenda, autoritzà mitjançant el Decret 135/1994, de 18 de juliol, la concessió d'un aval a l'Entitat Pública de Sanejament d'Aigües Residuals de la Comunitat Valenciana, destinat a garantir una operació de crèdit que s'ha de formalitzar amb la Caixa d'Estalvis de València, Castelló i Alacant, Bancaixa, per import de fins a 378 milions de principal, a un termini de fins a deu anys de duració.  
2. Les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, i els termes i les condicions de la garantia prestada, per a la qual cosa, lliurement i voluntàriament, convenen subscriure aquest contracte d'acord amb les següents  
Clàusules  
Primera  
La Generalitat Valenciana es compromet a avalar l'entitat pública de Sanejament d'Aigües Residuals de la Comunitat Valenciana en els termes establerts en el Decret 135/1994, de 18 de juliol, del Govern Valencià.   
Segona  
Per la prestació de la garantia descrita en concepte d'aval, l'entitat pública de Sanejament d'Aigües Residuals de la Comunitat Valenciana es compromet, mentre l'aval estiga en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
Tercera  
L'Entitat Pública de Sanejament d'Aigües Residuals de la Comunitat Valenciana es compromet a trametre a la Conselleria d'Economia i Hisenda, per mitjà de l'Institut Valencià de Finances, els seus estats financers anuals i l'auditoria d'aquests.  
Quarta  
L'entitat avalada es compromet expressament a presentar justificació documental de la destinació de l'import avalat, a facilitar la inspecció i el control que exercirà la Conselleria d'Economia i Hisenda per tal de comprovar-ho, i també de la solvència de l'entitat garantida, amb aquesta finalitat podrà comprovar els balanços, els comptes de resultats i altres estats de llibres comptables.  
Cinquena  
La Generalitat Valenciana, per l'aval prestat, respon del pagament de les obligacions només en el cas que el deutor no complesca aquestes obligacions, en els termes establerts en l'annex I del Decret 135/1994, de 18 de juliol, del Govern Valencià, i amb les reserves de drets que s'estableixen en la normativa general de l'Estat en aquest tipus de contractes.  
Sisena  
Una vegada efectuat el pagament, la Generalitat Valenciana se subrogarà en tots els drets que l'entitat beneficiària de les garanties tinga contra l'avalat.   
Les despeses que es puguen produir com a conseqüència de l'exercici de les accions derivades d'aquest contracte seran, en tot cas, a compte de l'avalat.  
Valencia, ... de ... de 1994.  
Aurelio Martínez Estévez, conseller d'Economia i Hisenda; Javier Vegas López-Manzanares, gerent de l'Entitat Pública de Sanejament d'Aigües Residuals de la Comunitat Valenciana.


Còpia Permalink ELI